Rendiment

## Rendiment

McBride, Mike `<no mail>`

Traductor: Antoni Bella
revisió Aplicacions 16.12 (8 de novembre de 2016)

## Configuració del rendiment

El Konqueror s'utilitza en una àmplia varietat d'ordinadors per a una àmplia diversitat d'usuaris. Sota la categoria de rendiment, aquest diàleg permetrà que cada usuari ajusti les opcions per a fer que l'ordinador a on està instal·lat el Konqueror obtingui una millor resposta.

### Precàrrega

La subsecció anomenada Precàrrega equilibra la relació entre memòria i rendiment.

Precàrrega es refereix a la càrrega en memòria d'una instància del Konqueror abans que un usuari intenti iniciar-lo. L'efecte positiu d'això és que quan un usuari demana que carregui el Konqueror, la finestra apareixerà instantàniament atès que la major part de l'aplicació ja ha estat precarregada. L'efecte negatiu és que aquesta sessió del Konqueror utilitza memòria que podria ser emprada per altres programes. Per omissió, quan un usuari tanca el Konqueror, no es tancarà la instància. Això vol dir que la pròxima vegada que un usuari desitgi carregar el Konqueror, la càrrega serà gairebé instantània.

La casella de selecció final anomenada Prova sempre de tenir una instància precarregada com a mínim indica que voleu tenir sempre disponible una instància del Konqueror precarregada, però sense utilitzar. Aquesta opció disminuirà el rendiment d'algunes màquines (en especial aquelles limitades per la memòria física).